วันนี้มดแดงตั้งใจมาฝากมื้อเที่ยง....กับร้านนี้โดยเฉพาะ ยังไม่เคยมา
จึงเล่นง่ายๆ กดดูแผนที่ในวงใน....แล้วก็ Navi กันมาเลย  แผนที่น่ะถูกต้อง เข้ามาซอยต้นจันทร์ เข้ามาแล้ว มันต้องเลี้ยวซ้ายที่ 2 แต่มดแดงดันไปเลี้ยวซ้ายแรก เลี้ยวผิดซอยไปนิดนึง ยืนหมุนรอบตัวเอง 3 รอบ เพื่อหาศาลเจ้า ดูบรรยากาศรอบๆทำไมไม่คุ้นตาเลยอ่ะ.....ดีน่ะที่ดูรีวิวแล้วเห็นภาพมาก่อนล่วงหน้า....ตรงนี้ไม่มีศาลเจ้า ศาลเจ้าย้ายที่ไปหน่ายยย T-T 
เลยขับออกมา..แล้วเลี้ยวอีกซอย....ซอยนี้เล็กมาก...รถเข้าได้แค่คันเดียว...ในที่สุดก็มาถูกซอยและถึงจนได้ เห็นศาลเจ้าแล้ว ศาลเจ้าปุ่งไถ่กง
เห็นบรรยากาศแล้ว...ค่อยเหมือนที่เห็นในรีวิวท่านอื่นๆหน่อย
ไม่รอช้าเข้าไปในร้าน ยืนงงอยู่แว๊บนึง...อืมใช่..ร้านนี้ไม่มีเมนู..ให้เปิดตู้แช่แล้วดูเอา...แต่เค้าไม่ได้เปิดตู้ดู มาคนเดียวอ่ะ คงสั่งได้แค่จานเดียว...เอาง่ายๆ  ข้าวกะเพราปู + ไข่ดาว แล้วก็รอ ในร้านมีโต๊ะ แค่ 2 โต๊ะ แถมมีคนจับจองแล้วด้วย นึกในใจถ้ามาช่วงเที่ยง จะเป็นยังไง >_< ไม่อยากจะนึกเลย
นั่งรอไม่นานที่สั่งไปก็ได้มา  หน้าตาน่าทานมากกก....เนื้อกล้ามปู ชิ้นใหญ่ชัดเจน ตักชิมรสชาติก่อนว่าเป็นยังไง รสชาติพื้นฐานก็โอเค แต่ก็ยังต้องใส่น้ำปลาเพิ่มเติมอยู่ ส่วนที่เด็ดจริงๆของร้านนี้ คือ วัตถุดิบที่สด เนื้อปูสดหวาน อร่อยแบบธรรมชาติ ใส่มาแบบเต็มที่ ตักแต่ละคำก็เจอเนื้อปูทุกคำ มันอร่อยเด็ดตรงนี้นี่เอง ไม่เสียแรงที่ตามหา  แต่เสียดายจริงๆที่มาคนเดียว ไม่งั้นคงได้ลองเมนูอื่นด้วย ไว้คราวหน้าจะมาจัดเต็ม  จานนี้ราคา 110 บาท คาดว่า ข้าวกะเพราปู 100 บาท ไข่ดาว 10 บาท ฟังราคาดูน่าตกใจ แต่ถ้าเทียบคุณภาพของวัตถุดิบ ก็ถือว่าโอเค เหมาะสม....
ร้านนี้แนะนำเลยว่าต้องมาลอง  มาหลายๆคนยิ่งดี จะได้ชิมได้หลายๆเมนูหน่อย  ^0^  มดแดงแนะนำ..อีกเช่นเคย